“ศบค.” เผยยอดป่วย “โควิด” ใหม่ รวม 13 ราย มาจากตปท. 7 ราย อีก 6 เป็นหญิงไทยลอบเข้าเมือง
“ศบค.” เผยยอดป่วย “โควิด” ใหม่ รวม 13 ราย มาจากตปท. 7 ราย อีก 6 เป็นหญิงไทยลอบเข้าเมือง
“ศบค.” เผยยอดป่วย “โควิด” ใหม่ รวม 13 ราย มาจากตปท. 7 ราย อีก 6 เป็นหญิงไทยลอบเข้าเมือง
3 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (3 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 13 ราย เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 7 ราย ประกอบด้วย อินเดีย 1 ราย , สหรัฐอเมริกา 1 ราย , เม็กซิโก 1 ราย , สวีเดน 1 ราย , ปากีสถาน 1 ราย และเนเธอร์แลนด์ 2 ราย
ส่วนอีก 6 รายเป็นผู้ที่เดินทางมาจากเมียนมา เป็นหญิงไทย 6 รายที่ลักลอบเข้าประเทศโดยไม่ผ่านการกักตัวตามรายงานกระทรวงสาธารณสุขแถลงเมื่อวานนี้ (2 ธ.ค.)
ทั้งนี้ ทำให้จำนวนผู้ป่วยยืนยันสะสม ล่าสุดอยู่ที่ 4,039 ราย เป็นผู้ป่วยที่ติดเชื้อภายในประเทศ 2,454 ราย ผู้ป่วยที่เดินทางมาจากต่างประเทศ 1,585 ราย อยู่ในสถานกักกันที่รัฐจัดให้ 1,068 ราย มีผู้ป่วยที่รักษาหายเพิ่ม 10 ราย รักษาหายแล้วรวมเป็น 3,832 ราย ยังมีผู้ป่วยรักษาตัวอยู่ในโรงพยาบาล 147 ราย ยอดผู้เสียชีวิตสะสมคงที่ 60 ราย